**Cenu aptauja**

**Latvijas reģionālie (Rīgas, Vidzemes, Latgales, Zemgales, Kurzemes) koordinatori EPALE platformas lietotāju piesaistei**

**Tehniskā specifikācija**

Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” veic aptauju, lai iegūtu cenu piedāvājumus par Latvijas reģionālajiem (Rīgas, Vidzemes, Latgales, Zemgales, Kurzemes) koordinatoriem EPALE platformas lietotāju piesaistei.

1. **Pasūtītājs:** Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” (Eiropas Komisijas Granta līgums Nr. 2018-2221/001-001, (projekta Nr. 604377-EPP-1-2018-1-LV-EPPKA 2-EPALE NSS)) (turpmāk – Projekts) Vaļņu iela 2, Rīga, LV-1050, Latvija.
2. **Kontaktpersona:** Projekta vadītāja Sanda Roze, tālr. 67047959, e-pasts: sanda.roze@izm.gov.lv.
3. **Cenu aptaujas priekšmets:** EPALE projekta mērķu realizācijai nepieciešami līdz desmit EPALE reģionālajiem koordinatoriem, kuru uzdevums ir piesaistīt Eiropas pieaugušo izglītības elektroniskajai platformai jaunus lietotājus un iniciēt jauna satura parādīšanos EPALE Latvijas nacionālajā sadaļā. Koordinatori nepieciešami piecos Latvijas reģionos: Rīgā, Kurzemē, Vidzemē, Latgalē un Zemgalē, līdz diviem koordinatoriem katrā reģionā.
4. **Tehniskā specifikācija:**
	1. Pasūtītājs pasūta un Izpildītājs apņemas sniegt šādus pakalpojumus (turpmāk – Pakalpojums):

4.1.1. noorganizēt ne mazāk kā 1 (vienu) semināru norādītā reģiona pieaugušo iedzīvotāju un iestāžu pārstāvju iepazīstināšanai ar EPALE elektroniskās platformas iespējām un platformas reģistrēto lietotāju piesaistīšanai (kopā – ne mazāk kā 20 (divdesmit) dalībniekiem), uz vienu no semināriem pieaicinot Projekta ieviešanas darba grupas pārstāvjus;

4.1.2. semināru rīkošanai Izpildītājs ir tiesīgs algot pakalpojuma sniedzējus (tai skaitā par telpas nomu, ēdināšanu, pasākumu vadītājus, trenerus, koučus u.c.);

4.1.3. iesniegt Pasūtītājam 1.1.1. punktā noteikto semināru darba kārtību, dalībnieku parakstu lapas (5. pielikums), seminārā izmantoto prezentāciju izdrukas, publicitātes materiālus un e-pastu sarakstu EPALE jaunumu saņemšanai (6. pielikums);

4.1.4. piesaistīt EPALE.lv platformai kopumā ne mazāk kā 15 (piecpadsmit) jaunus reģistrētos lietotājus no norādītā reģiona;

4.1.5. publicēt EPALE lv. kalendārā ne mazāk kā 4 (četrus) gaidāmos notikumus gadā;

4.1.6. nodrošināt ne mazāk kā 15 (piecpadsmit) ziņu publikācijas gadā (ne mazāk kā 7 (septiņas) ziņas sešu mēnešu laikā) par aktualitātēm pieaugušo izglītībā norādītā reģionā un regulāri ievietot tās EPALE.lv platformā;

4.1.7. nodrošināt ne mazāk kā 8 (astoņus) EPALE.lv platformas rakstu komentārus gadā (ne mazāk kā 4 (četrus) komentārus 6 (sešu) mēnešu laikā);

4.1.8. nodrošināt ne mazāk kā 6 (sešus) EPALE.lv emuāru rakstus gadā (ne mazāk kā 3 (trīs) emuārus 6 (sešu) mēnešu laikā);

4.1.9. nodrošināt ne mazāk kā 5 (piecus) resursus (piem., prezentācijas, mācību materiāli, labās prakses piemēri, realizēto projektu izplatīšanas materiāli, pētījumi u.tml.) par pieaugušo izglītības jautājumiem un regulāri ievietot tos EPALE. lv platformas resursu centrā;

4.1.10. piedalīties vismaz 4 (četrās) EPALE.lv platformā rīkotajās diskusijās ar vismaz 1 (vienu) komentāru angļu vai latviešu valodā katrā no tām;

4.1.11. regulāri reaģēt uz ierakstiem EPALE.lv platformā, spiežot īkšķa ikonu ne mazāk kā 30 (trīsdesmit) reizes gadā (ne mazāk kā 15 (piecpadsmit) reizes 6 (sešu) mēnešu laikā);

4.1.12. piedalīties EPALE Latvijas vadības grupas organizētajās mācībās (piem., semināros, vebināros u.c.), kā arī piesaistīt citus dalībniekus;

4.1.13. vismaz vienu (1) reizi gadā piedalīties norādītā reģionā notiekošos pasākumos saistībā ar pieaugušo izglītību, iepazīstinot ar EPALE.lv platformu;

4.1.14. ne vēlāk kā līdz 2021. gada 30. septembrim iesniegt Projekta vadītājai rakstisku starpatskaiti (3. pielikums) un 2022. gada 4. martam iesniegt Pasūtītājam rakstisku gala atskaiti (4. pielikums) par Līguma 4.1.1-4.1.13. apakšpunktos noteiktā izpildi.

* 1. Izpildītājs vismaz pēdējā gada laikā ir aktīvi darbojies pieaugušo izglītības jomā, tam ir pieredze ar starptautiskiem pieaugušo izglītības projektiem, kā arī ir piedalījies vai iesaistījies EPALE Latvijas Nacionālā atbalsta dienesta organizētajās aktivitātēs. Priekšroka tiek dota kandidātiem, kas nav bijuši EPALE reģionālie koordinatori pēdējo trīs gadu laikā.
1. **Plānotā līguma summa:** **1000 EUR** par paredzēto mērķu realizāciju katram reģionālajam koordinatoram. Norādītajās līgumcenās ir ietvertas visas ar Pakalpojuma sniegšanu saistītās izmaksas, tai skaitā visi nodokļi un nodevas.
2. **Pakalpojuma izpildes laiks**: no līguma noslēgšanas brīža līdz Pakalpojuma pilnīgai izpildei, bet ne vēlāk kā līdz 2022. gada 10. martam.
3. **Piedāvājuma iesniegšanas kārtība:** Piesakoties iepirkumam, pretendenti nosūta uz e-pastu sanda.roze@izm.gov.lv savu finanšu piedāvājumu saskaņā ar Tehnisko specifikāciju.
4. **Piedāvājuma iesniegšanas termiņš**: trīs darba dienu laikā, kopš saņemts uzaicinājums piedalīties cenu aptaujā.
5. **Piedāvājuma vērtēšanas kritērijs**: atbilstība Pasūtītāja prasībām un zemākā cena EUR.

**FINANŠU PIEDĀVĀJUMS**

Lūdzam atsūtīt izcenojumu norādītajam pakalpojumam.

|  |  |
| --- | --- |
| **Pakalpojums** | **Cena (iekļaujot PVN)** |
| Latvijas reģionālais koordinators EPALE platformas lietotāju piesaistei |  |
|  | **Reģions** |
| Lūdzu, norādiet Pakalpojumā piedāvāto Latvijas reģionu (Rīga, Vidzeme, Latgale, Zemgale, Kurzeme) |  |